Diari Oficial de la Generalitat Valenciana


Sumari del DOGV 5092, del 14-09-2005 (2005/10089)

RESOLUCIÓ de 29 d'agost de 2005, complementària i de correcció d'errades de la Resolució de 25 de maig de 2005 de la fase A, de la convocatòria d'Ajudes per a l'Adquisició de Llibres de Text, per al curs 2005-2006, de la direcció general d'Ensenyament.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5092

Data del DOGV
:   14-09-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/10705


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 29 d'agost de 2005, complementària i de correcció d'errades de la Resolució de 25 de maig de 2005 de la fase A, de la convocatòria d'Ajudes per a l'Adquisició de Llibres de Text, per al curs 2005-2006, de la direcció general d'Ensenyament. [2005/X10167]
  
Publicada la Resolució de 25 de maig de 2005 (DOGV d'1 de juny), amb la qual es resol la fase A, prevista en l'Orde de 12 de novembre de 2004 (DOGV 4.895 d'1 de desembre) de convocatòria d'Ajudes per a l'Adquisició de Llibres de Text, per a l'alumnat que cursa l'Educació Primària i el Primer Cicle d'ESO, de la Generalitat Valenciana, per al curs 2005-2006.
  
Atenent al reduit nombre d'alumnes que ha participat en la fase B, és possible ampliar el nombre inicial de beneficiaris de la fase A, als quals se'ls va denegar l'ajuda per superar el crèdit de la convocatòria.
  
Així mateix, vista la documentació aportada pels centres docents es desprèn que ha hagut omissions en les resolucions definitives de la fase A. Les dites omissions s'han produït per errors materials o de tramitació.
  
Atés que l'article 105.2 de la Llei 30/1992, de 26 de novembre, indica que les administracions públiques podran rectificar en qualsevol moment els errors materials, de fet o aritmètics que hi haja en els seus actes i segons està previst en l'apartat 3 de l'Orde de 12 de novembre hi ha una quantitat reservada per a la correcció d'errades, cal efectuar-ne la corresponent esmena.
  
Fent ús de les atribucions que m'atorguen l'apartat 9.3 i la disposició final primera de dita orde, per a dictar les resolucions necessàries per al seu desenvolupament, per delegació del conseller de Cultura, Educació i Esport, resolc:
  
Primer
  
Concedir les ajudes per a l'adquisició de llibres de text a l'alumnat que va resultar exclòs en la Resolució de 25 de maig, per superar el crèdit de la convocatòria i que ara ha resultat beneficiari.
  
Segon
  
Concedir les ajudes per a l'adquisició de llibres de text a l'alumnat que ha resultat beneficiari, com a conseqüència de la correcció de les errades observades en la dita Resolució de 25 de maig.
  
Tercer
  
Ordenar l'exposició pública de la present resolució complementària en el DOGV i, per altra part, el dia 5 de setembre en el tauler d'anuncis del centre docent junt a la present resolució l'annex I d'Alumnat Beneficiari.
  
El nou alumnat beneficiari és el que figura a l'Annex I que es publica al tauler d'anuncis dels centres docents el 5 de setembre.
  
Segons l'apartat 14 de la convocatòria, i conformement als articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar un recurs potestatiu de reposició o bé plantejar-hi directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.